Insurans Kemalangan Peribadi berfungsi sama seperti polisi insurans yang lain. Pada asasnya, anda memohon polisi insurans Kemalangan Peribadi yang menawarkan manfaat dan perlindungan yang tertentu, dan membayar premium polisi insurans tersebut secara tahunan untuk mendapatkan manfaat dan perlindungan insurans. Jika berlakunya kemalangan yang mengakibatkan kecederaan, kecacatan atau kematian, anda dan/atau keluarga anda akan diberikan pampasan berdasarkan manfaat dan perlindungan yang telah dipersetujui di dalam polisi anda.